Diari Oficial de la Generalitat Valenciana


Sumari del DOGV 1128, del 23-08-1989 (1989/814951)

ORDRE de 28 de juny de 1989, de la Conselleria de Cultura, Educació i Ciència, per la qual es convoca l'XI Certamen de Bandes de Musica de la Comunitat Valenciana.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/28/(4)/dof/vci/html**

### Dades del document

Número de DOGV
:   1128

Data del DOGV
:   23-08-1989

Secció del DOGV
:   DISPOSICIONS GENERALS

Número del document
:   1989/814951


Data del document
:   28-06-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 28 de juny de 1989, de la Conselleria de Cultura, Educació i Ciència, per la qual es convoca el XI Certamen de Bandes de Música de la Comunitat Valenciana.  
Les bandes de música són elements destacats en tota activitat cultural que es desenvolupa a la Comunitat Valenciana.  
Potenciar-les i defensar-les ha estat un dels compromisos adquirits per la Generalitat Valenciana. De bell nou, enguany es celebrarà el Certamen de Bandes de Música de la Comunitat Valenciana a l'auditori del CEI de Cheste. Per això, fent ús de les facultats que em confereix l'article 35 de la Llei 5/83 de la Generalitat Valenciana, de 10 de desembre de Govern Valencià.  
ORDENE:  
Article únic  
Convocar l?XI Certamen de Bandes de Música de la Comunitat Valenciana i aprovar les bases per què es regirà, les quals s'inclouen coma annex a aquesta ordre.  
DISPOSICIO FINAL  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 28 de juny de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases del XI Certamen de Bandes de Música   
de la Comunitat Valenciana  
Primera  
Les bandes que participaran en aquest Certamen seran les que hagen obtingut el primer premi en les seccions respectives del darrer Certamen Provincial que cadascuna de les Diputacions Provincials de la Comunitat Valenciana haja organitzat.  
Segona  
La participació de les bandes concursants tindrà lloc en dues sessions per l'ordre del sorteig efectuat davant els representants de les bandes participants.  
Tercera  
Les bandes que participaran en aquest Certamen ho faran amb un màxim de 80 músics en la primera secció, 60 en la segona i 40 en la tercera.  
Quarta  
En les bandes concursants no podrà haver més de cinc reforços.  
Cinquena  
Per tal de controlar les plantilles de les bandes concursants, s'aplicaran els criteris i els requisits establerts en el Reglament de certàmens de la Federació Regional Valenciana de Societats Musicals. Els impresos per a inscriure les plantilles de les bandes corresponents es podran retirar a la seu de l?esmentada Federació, al carrer Sorní, 22-1.ª, de València.  
Sisena  
Aquest Certamen tindrà lloc al CEI de Cheste el 29 d'octubre d'enguany i començarà a les 10 hores.  
Setena  
Les obres d'interpretació obligada seran:  
1.ª Secció: «Paisaje levantino, de José M.ª Cervera Lloret.  
2.ª Secció: «Ibérica», de Rafael Talens Pelló.  
3.ª Secció: «Estampa de mi tierra», de Francisco Grau Vergara.  
Vuitena  
Les bandes participants rebran en concepte de catxet les quantitats següents:  
1.ª secció: 350.000 PTA.  
2.ª secció: 300.000 PTA.  
3.ª secció: 250.000 PTA.  
En concepte d'ajuda per al transport, rebran les quantitats següents:  
- Bandes de procedència de les quals és fins a 50 km: 50.000 PTA.  
- Bandes de procedència de les quals es fins a 100 km: 75.000 PTA.  
Bandes de procedència de les quals és de mes de 100 km: 100.000 PTA.  
Les bandes de la secció primera rebran el doble d'aquestes quantitats.  
S'atorgaran tres premis consistents en Menció d'Honor i Placa.  
Novena  
El jurat, presidit pel Director General de Patrimoni Cultural de la Conselleria de Cultura, Educació i Ciència o la persona en qui delegue, estarà compost pel President de la Federació Regional Valenciana de Societats Musicals o persona en qui delegue i per tres especialistes musicals de prestigi reconegut. La composició definitiva del Jurat es farà pública en els mitjans de comunicació de més difusió en l?àmbit de la Comunitat Valenciana 30 dies abans de l?inici del Certamen.  
Actuarà com a secretari del Jurat el Cap del Servei de Música, Teatre i Cinematografia de la Conselleria de Cultura, educació i Ciència de la Generalitat Valenciana o persona en qui delegue.  
Desena  
Els participants, pel fet de prendre part en aquest Certamen i acceptar-ne les bases, accepten les decisions que adopten els membres del Jurat, contra les quals no es podrà interposar cap recurs o impugnació.


Còpia Permalink ELI